สมคิด ตามบี้งบลงทุนรัฐวิสาหกิจ
นายสมคิด จาตุศรีพิทักษ์ รองนายกรัฐมนตรี เปิดเผยภายหลังการประชุมผู้บริหารรัฐวิสาหกิจทุกแห่งเพื่อเร่งรัดการเบิกจ่ายการลงทุนปีงบประมาณ 2561 ที่ยังเหลืออีก 2 เดือนสุดท้าย (ส.ค.-ก.ย.) ว่า ปัจจุบันรัฐวิสาหกิจเบิกจ่ายงบลงทุนไปแล้ว 261,571 ล้านบาท หรือ 86% ของวงเงินเป้าหมายทั้งหมด 481,133 ล้านบาท คาดว่าทั้งปีจะเบิกจ่ายได้ 95% ตามเป้าหมาย เพราะรัฐวิสาหกิจเป็นเครื่องมือหลักในการอัดฉีดเงินลงทุนเข้าสู่ระบบเศรษฐกิจ,สำหรับรัฐวิสาหกิจที่เบิกจ่ายล่าช้าต่ำกว่ากำหนด เช่น การรถไฟแห่งประเทศไทย (ร.ฟ.ท.) การท่าอากาศยานไทย (ทอท.), องค์การขนส่งมวลชนกรุงเทพ (ขสมก.), บริษัท ทีโอที จำกัด (มหาชน), บริษัท กสท โทรคมนาคม จำกัด (มหาชน) รัฐวิสาหกิจเหล่านี้ ยืนยันว่าจะเบิกจ่ายได้ตามกำหนด ขณะที่ไปรษณีย์ไทยนั้น ต้องเร่งปรับตัวรองรับกับการขนสินค้ากับภาคเอกชน เพราะมีคู่แข่งเข้ามาแย่งตลาดจากสินค้าออนไลน์ ในส่วนของ ทอท. เมื่อได้พัฒนาสนามบินภูมิภาคเพิ่มอีก 4 แห่งเพื่อพัฒนาการท่องเที่ยวเมืองรอง จะพัฒนาเศรษฐกิจภูมิภาคได้มากขึ้น,นายอภิศักดิ์ ตันติวรวงศ์ รมว.คลัง กล่าวว่า เงินลงทุนของรัฐวิสาหกิจมีความสำคัญมาก เมื่อเร่งรัดงบลงทุนเข้าสู่ระบบเศรษฐกิจได้มากขึ้นจะช่วยผลักดันผลิตภัณฑ์มวลรวมภายในประเทศ (จีดีพี) ได้ตามเป้า เพราะการส่งออกดีต่อเนื่อง ภาคเอกชนลงทุนได้ดีกว่า 2 ปีก่อน และการเดินทางไปโรดโชว์ที่ญี่ปุ่นของทีมเศรษฐกิจช่วงสัปดาห์ที่ผ่านมา นับว่าภาพมองต่อไทยดีกว่าการไปเยือนครั้งแรกอย่างมากในสายตานักลงทุนญี่ปุ่น เพราะได้เห็นจีดีพีโต 4.8% ในไตรมาสแรกและต่อเนื่อง มีความเชื่อมั่นต่อการลงทุนจึงคาดว่าจีดีพีของไทยจะได้ตามเป้าหมาย 4.8% และหากเติบโตได้ 5% ตามศักยภาพของไทยจะเป็นสิ่งที่ดี เพราะจะช่วยกระจายความมั่นคงออกไปสู่ประชาชนในชนบท.
ปัจจุบันรัฐวิสาหกิจเบิกจ่ายงบลงทุนไปแล้ว 261,571 ล้านบาท หรือ 86% ของวงเงินเป้าหมายทั้งหมด 481,133 ล้านบาท คาดว่าทั้งปีจะเบิกจ่ายได้ 95% ตามเป้าหมาย
รัฐวิสาหกิจ,งบลงทุน,งบประมาณ,สมคิด จาตุศรีพิทักษ์,จีดีพี